sagarrat
మూడేళ్లలో 100శాఖలకు ‘సాగర్‌రత్న విస్తరణ
హైదరాబాద్‌, మే 29: సాగర్‌రత్న బ్రాండ్‌ రెస్టారెంట్ల చైన్‌ తిరిగి వ్యవస్థాపకుల చేతికే వచ్చింది. భారత్‌లో నంబర్‌ వన్‌ శాఖాహార రెస్టారెంట్ల చైన్‌గా తీర్చిదిద్దుతామని కంపె నీ వ్యవస్థాపకులు జయరామ్‌ బనన్‌ వెల్లడించారు. ప్రైవే టు ఈక్విటీ సంస్థకు విక్రయించిన మొత్తం వాటాలను కొనుగోలుచేసిన బనన్‌ స్వీయపర్యవేక్షణలో సాగర్‌రత్న చైన్‌ను కొనసాగించాలని నిర్ణయించినట్లు వెల్లడించారు. 12 రాష్ట్రాల్లో 36 సొంత స్టోర్లతోపాటు 52 ఫ్రాంచైజీ స్టోర్లు నిర్వహిస్తున్నామని, వచ్చే మూడేళ్లలో వందకుపైగా శాఖలకు విస్తరించడంతోపాటు మరో వంద ఫ్రాంచైజీ స్టోర్లను ఏర్పాటుచేస్తామని వివరించారు. 1986లో ప్రారంభించిన సాగర్‌ రత్న బ్రాండ్‌ జయరామ్‌ బనన్‌ ఆధ్వర్యంలో మంచి వృద్ధిని సాధించింది. శాఖాహార దక్షిణభారత రెస్టారెంట్‌ గా సాగర్‌ బ్రాండ్‌తో నడిచింది. అందుబాటు ధరల్లో తమ రిటైల్‌చైన్‌ రెస్టారెంట్లల అత్యుత్తమ శాఖా హార వంటకాలు లభిస్తాయని జయరామ్‌ వెల్లడించారు. ప్రస్తుతం ఉన్న యంత్రాంగానిన మొత్తం ప్రక్షాళనచేసి ఆధునీకరించి మంచిమార్కెట్‌ బ్రాండ్‌గా తీర్చిదిద్దడమే లక్ష్యంగా జయరామ్‌ వెల్లడించారు.